Ehdotus Neuvoston asetus tietyistä siipikarjan kaupan pitämisen vaatimuksista annetun asetuksen (ETY) N:o 1906/90 muuttamisesta /* KOM/2006/0090 lopull. */





[pic] | EUROOPAN YHTEISÖJEN KOMISSIO | Bryssel 7.3.2006 KOM(2006)90 lopullinen Ehdotus NEUVOSTON ASETUS tietyistä siipikarjan kaupan pitämisen vaatimuksista annetun asetuksen (ETY) N:o 1906/90 muuttamisesta (komission esittämä) PERUSTELUT Tietyistä siipikarjan kaupan pitämisen vaatimuksista annetussa neuvoston asetuksessa (ETY) N:o 1906/90 on useita viittauksia yhteisön eläinlääkintälainsäädäntöön. Euroopan parlamentin ja neuvoston direktiivissä 2004/41/EY säädetään terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annetun neuvoston direktiivin 71/118/ETY kumoamisesta ”asianomaisesta päivästä alkaen”, eli 1 päivästä tammikuuta 2006. Direktiivissä 2004/41/EY ei kuitenkaan ole vastaavuustaulukkoa, joka selventäisi kumotun direktiivin säännösten ja uusien asetusten säännösten vastaavuutta hygienian alalla. Selvyyden vuoksi on sen takia aiheellista mukauttaa asetusta (ETY) N:o 1906/90 uusien hygienia-asetusten säännöksiin kohdistuvien viittausten selventämiseksi. Samalla olisi myös selvennettävä muita viittauksia, jotka eivät ole enää ajan tasalla. Näihin kuuluvat yksi viittaus terveysmerkinnöistä suurissa tuoreen siipikarjanlihan pakkauksissa 3 päivänä syyskuuta 1980 annettuun komission direktiiviin 80/879/ETY ja useat viittaukset kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annettuun neuvoston direktiiviin 79/112/ETY. Lisäksi asetuksen soveltamisalan ulkopuolelle on jätetty yksi erityinen siipikarjan ruhojen tarjontamuoto (”New York dressed” -siipikarja). Tämä tarjontamuoto ei ole komission asetuksen (ETY) N:o 1538/91 kaupan pitämistä koskevien säännösten enempää kuin uusien hygienia-asetustenkaan vaatimusten mukainen. Selvyyden vuoksi kyseinen poikkeus olisi poistettava. Ehdotus NEUVOSTON ASETUS tietyistä siipikarjan kaupan pitämisen vaatimuksista annetun asetuksen (ETY) N:o 1906/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75[1] ja erityisesti sen 2 artiklan 2 kohdan, ottaa huomioon komission ehdotuksen, sekä katsoo seuraavaa: (1) Terveyttä koskevista ongelmista tuoreen siipikarjanlihan tuotannossa ja markkinoille saattamisessa 15 päivänä helmikuuta 1971 annettu neuvoston direktiivi 71/118/ETY[2] kumotaan 1 päivästä tammikuuta 2006 Euroopan parlamentin ja neuvoston direktiivillä 2004/41/EY[3] ja korvataan elintarvikehygieniasta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 852/2004[4] sekä eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 853/2004[5]. (2) Kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annettu neuvoston direktiivi 79/112/ETY[6] on kumottu ja korvattu myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetulla Euroopan parlamentin ja neuvoston direktiivillä 2000/13/EY[7]. (3) Neuvoston asetuksessa (ETY) 1906/90[8] on useita viittauksia direktiiviin 71/118/ETY ja direktiiviin 79/112/ETY. Selvyyden vuoksi mainittuja viittauksia on aiheellista mukauttaa. (4) Asetuksen (ETY) N:o 1906/90 1 artiklan 3 kohdan toisessa luetelmakohdassa on viittaus neuvoston direktiivin 71/118/ETY II luvun 3 artiklan II kohdassa tarkoitettuun myyntiin. Kyseinen säännös liittyy valinnaiseen poikkeukseen, jonka nojalla jäsenvaltiot saavat jättää asetuksen soveltamisalan ulkopuolelle tiettyjä pienimuotoisen siipikarjanlihatuotannon tuotteita. Tämä valinnainen poikkeus ei sisälly asetuksiin (EY) N:o 852/2004 ja (EY) N:o 853/2004. Se olisi kuitenkin säilytettävä. (5) Asetuksen (ETY) N:o 1906/90 1 artiklan 3 kohdan kolmannessa luetelmakohdassa suljetaan direktiivin 71/118/ETY liitteessä I olevassa VIII luvun 49 kohdassa tarkoitettu New York dressed -siipikarja asetuksen soveltamisalan ulkopuolelle. ”New York dressed” tarkoittaa siipikarjaa, jonka höyhenet on poistettu ja veri valutettu ja joka tarjotaan myyntiin kokonaisena päineen, jalkoineen ja sisälmyksineen. Tämä tarjontamuoto ei missään tapauksessa ole komission asetuksissa (EY) N:o 852/2004 ja (EY) N:o 853/2004 säädettyjen vaatimusten mukainen. Poikkeus olisi sen vuoksi poistettava. (6) Asetuksen (ETY) N:o 1906/90 6 artikla sisältää viittauksen terveysmerkinnöistä suurissa tuoreen siipikarjanlihan pakkauksissa 3 päivänä syyskuuta 1980 annettuun komission direktiivin 80/879/ETY[9]. Mainittu direktiivi on kumottu terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta ja saattamisesta ajan tasalle 17 päivänä joulukuuta 1992 annetulla neuvoston direktiivillä 92/116/ETY[10]. Kyseinen viite on aiheeton, ja se olisi poistettava. (7) Asetus (ETY) N:o 1906/90 olisi sen vuoksi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1906/90 seuraavasti: 1) Muutetaan 1 artikla seuraavasti: a) korvataan 1 artiklan 3 kohta seuraavasti: ”3. Tätä asetusta ei sovelleta yhteisön ulkopuolelle vietävään siipikarjanlihaan.” b) lisätään 3 a kohta seuraavasti: ”3 a Jäsenvaltiot voivat poiketa tämän asetuksen vaatimuksista, kun viljelijät, joiden vuosituotanto on vähemmän kuin 10 000 1 artiklan 1 kohdassa tarkoitettujen viiden lajin lintua, toimittavat pieniä määriä tiloiltaan peräisin olevaa tuoretta siipikarjanlihaa: - joko suoraan loppukuluttajalle tilalla tai tilaa lähinnä olevilla viikoittaisilla markkinoilla samalla alueella, jonka toimivaltaiset viranomaiset myönsivät poikkeuksen, tai - tai suoraan kuluttajalle myyville vähittäiskauppiaille edellyttäen, että tällaiset vähittäiskauppiaat harjoittavat toimintaansa samalla alueella, jonka toimivaltaiset viranomaiset myönsivät poikkeuksen. Jäsenvaltiot voivat määritellä, missä laajuudessa ensimmäisessä alakohdassa säädettyä poikkeusta voidaan soveltaa myös ruhon paloihin. Ensimmäisessä alakohdassa säädettyä poikkeusta ei sovelleta kiertokauppaan, postimyyntiin eikä vähittäiskauppiaan osalta torimyyntiin.” 2) Korvataan 2 artiklan 4 kohta seuraavasti: ”4. ’valmiiksi pakatulla siipikarjanlihalla’: Euroopan parlamentin ja neuvoston direktiivin 2000/13/EY 1 artiklan 3 kohdan b alakohdassa säädetyin edellytyksin pakattua siipikarjanlihaa*. * EYVL L 109, 6.5.2000, s. 29.” 3) Korvataan 4 artiklan johdantolause seuraavasti: ”Direktiivin 2000/13/EY mukaisesti annetuissa kansallisissa säännöissä edellytettyjen merkintöjen lisäksi on mainitun direktiivin 13 artiklan 1 kohdan b alakohdassa tarkoitetuissa kaupallisissa saateasiakirjoissa oltava seuraavat lisämerkinnät:” 4) Muutetaan 5 artikla seuraavasti: a) korvataan 1 kohdassa ilmaisu ”direktiivi 79/112/ETY” ilmaisulla ”direktiivi 2000/13/EY”. b) korvataan 2 kohta seuraavasti: ”2. Tuoreen siipikarjanlihan vähimmäissäilyvyyden päivä on korvattava viimeisellä käyttöpäivällä direktiivin 2000/13/EY 10 artiklan mukaisesti. c) korvataan 3 kohdan d alakohta seuraavasti: ”d) teurastamon tai leikkaamon rekisteröintinumero Euroopan parlamentin ja neuvoston asetuksen (EY) N:o 853/2004** mukaisesti, paitsi jos lihat paloitellaan ja luut poistetaan myyntipaikalla mainitun asetuksen 4 artiklan 2 kohdan d alakohdan mukaisesti; ** EUVL L 139, 30.4.2004, s. 55. Oikaistu toisinto EUVL L 226, 25.6.2004, s. 22.” ”d) korvataan 4 ja 5 kohta seuraavasti: ”4. Kun siipikarjanliha myydään pakkaamattomana, paitsi jos lihat paloitellaan ja luut poistetaan myyntipaikalla direktiivin 853/2004/EY 4 artiklan 2 kohdan d alakohdan mukaisesti, ja kun lihat paloitellaan ja luut poistetaan kuluttajan pyynnöstä ja tämän läsnä ollessa, direktiivin 2000/13/EY 14 artiklaa sovelletaan 3 kohdassa tarkoitettuihin merkintöihin. 5. Yksityiskohtaiset säännöt direktiivin 2000/13/EY 3 artiklan 1 kohdan 1 alakohdassa tarkoitetun myyntinimikkeen merkitsemisestä voidaan antaa asetuksen (ETY) 2777/75 17 artiklassa tarkoitettua menettelyä noudattaen.” 5) Korvataan 6 artikla seuraavasti: ”6 artikla Poiketen siitä, mitä 3, 4 ja 5 artiklassa säädetään, siipikarjanlihaa ei tarvitse luokitella eikä kyseisissä artikloissa mainittuja lisämerkintöjä tarvitse tehdä, jos kyseessä on toimitus leikkaamoon tai jalostuslaitokseen.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 282, 1.11.1975, s. 77. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2). [2] EYVL L 55, 8.3.1971, s. 23. [3] EUVL L 157, 30.4.2004, s. 33. [4] EUVL L 139, 30.4.2004, s. 1. Oikaistu toisinto EUVL L 226, 25.6.2004, s. 3. [5] EUVL L 139, 30.4.2004, s. 55. Oikaistu toisinto EUVL L 226, 25.6.2004, s. 22. [6] EYVL L 33, 8.2.1979, s. 1. [7] EYVL L 109, 6.5.2000, s. 29. Direktiivi sellaisena kuin se on viimeksi muutettuna direktiivillä 2003/89/EY (EUVL L 308, 25.11.2003, s. 15). [8] EYVL L 173, 6.7.1990, s. 1. Asetus sellaisena kuin se on viimeksi muutettuna asetuksella (EY) N:o 1101/98 (EYVL L 157, 30.5.1998, s. 12). [9] EYVL L 251, 24.9.1980, s. 10. [10] EYVL L 62, 15.3.1993, s. 1. Direktiivi sellaisena kuin se on muutettuna Itävallan, Suomen ja Ruotsin liittymisasiakirjalla.